L 327/16
HU
Az Európai Unió Hivatalos Lapja
2022.12.21.
27. „minőségrendszerben való részvételből eredő állandó költségek”: valamely támogatott minőségrendszerbe való belépés és az abban való részvételhez kapcsolódó éves hozzájárulás költségei, szükség esetén beleértve a minőség­ rendszer előírásainak való megfelelés igazolásához szükséges ellenőrzésekre fordított kiadásokat is; 28. „élelmiszer- és takarmánynövény alapú bioüzemanyag”: az (EU) 2018/2001 európai parlamenti és tanácsi irány­ elvben meghatározott élelmiszer- és takarmánynövényekb ől előállított bioüzemanyag; 29. „élelmiszerek”: mezőgazdasági terméknek nem minősülő, az 1151/2012/EU európai parlamenti és tanácsi rendelet (22) I. mellékletében felsorolt élelmiszerek; 30. „bruttó támogatási egyenérték”: a támogatás összege oly módon számítva, mintha a támogatást vissza nem térítendő támogatás formájában nyújtották volna a kedvezményezettnek, az adók és egyéb illetékek levonása előtt; 31. „egyedi támogatás”: a) ad hoc támogatás; b) támogatási program keretében egyedi kedvezményezetteknek odaítélt támogatás; 32. „immateriális javak”: fizikai vagy pénzügyi formában nem megjelenő eszközök, mint például szabadalom, licencia, know-how vagy egyéb szellemi tulajdon; 33. „uniós előírásnak való megfelelést szolgáló beruházások”: a valamely uniós előírásnak való, az uniós jogszabá­ lyokban meghatározott átmeneti időszakot követő megfelelés érdekében végrehajtott beruházások; 34. „nagyvállalkozások ”: az I. mellékletben megállapított feltételeket nem teljesítő vállalkozások; 35. „mezőgazdasági termék forgalmazása”: a mezőgazdasági termék értékesítési célú birtoklása vagy kiállítása, megvételre való felkínálása, leszállítása vagy egyéb módon történő forgalmazása, kivéve a mezőgazdasági termelő által a viszonteladóknak vagy feldolgozóknak történő első értékesítést és minden olyan tevékenységet, amely a terméket az első értékesítésre előkészíti; a mezőgazdasági termelő által a végső fogyasztónak történő értékesítés akkor minősül mezőgazdasági termék forgalmazásának, ha arra külön e célra fenntartott helyiségekben vagy létesítményekben kerül sor; 36. „kölcsönös kockázatkezelési alap”: olyan, a tagsági viszonnyal rendelkező mezőgazdasági termelők biztosítása céljából a tagállam által a nemzeti joggal összhangban akkreditált rendszer, amelynek keretében kompenzációs kifizetésben részesülnek azok a tagsági viszonnyal rendelkező mezőgazdasági termelők, akik gazdasági veszteségeket szenvedtek el; 37. „Natura 2000 területek”: a 92/43/EGK irányelv 3. cikkében és a 2009/147/EK irányelv 3. cikkében említett külön­ leges mezőgazdasági vagy erdőterületek; 38. „természeti katasztrófa”: földrengés, lavina, földcsuszamlás, árvíz, tornádó, hurrikán, vulkánkitörés és természeti eredetű kontrollálatlan vegetációtűz; 39. „nem termelő beruházás”: olyan beruházás, amely nem eredményezi az üzem értékének vagy jövedelmezőségének jelentős mértékű emelkedését; 40.
„ipari feldolgozást megelőző műveletek”: fa kivágása, gallyazása, hántolása, feldarabolása, tárolása, védőkezelése és szárítása, valamint minden egyéb, a fa fűrészüzemben történő ipari fűrészelését megelőző munkaművelet; továbbá fűrészárugyártás, amennyiben a feldolgozási kapacitás a hengeres faanyag bemeneti mennyiségében kifejezve legfel­ jebb 20 000 m3/év; 41. „egyéb kedvezőtlen éghajlati jelenség”: olyan kedvezőtlen időjárási viszonyok, amelyek nem tartoznak a természeti katasztrófához hasonlítható kedvezőtlen éghajlati jelenség fogalma alá; 42. „legkülső régiók”: a Szerződés 349. cikkének első bekezdésében említett régiók; 43. „növénykárosító ”: a növényekre vagy növényi termékekre ártalmas növények, állatok vagy kórokozók bármely faja, törzse vagy biotípusa; 44. „elsődleges mezőgazdasági termelés”: a termőföld és az állattenyésztés Szerződés I. mellékletében felsorolt termé­ keinek termelése az ilyen termékek jellegét megváltoztató további műveletek végrehajtása nélkül; 45. „mezőgazdasági termék feldolgozása”: mezőgazdasági terméken végrehajtott bármely olyan művelet, amely esetében a keletkező termék szintén mezőgazdasági terméknek minősül, kivéve a mezőgazdasági üzemben végzett, az állati vagy növényi termékek első értékesítésre való előkészítéséhez szükséges tevékenységeket; (22) Az Európai Parlament és a Tanács 1151/2012/EU rendelete (2012. november 21.) a mezőgazdasági termékek és az élelmiszerek minőségrendszereiről (HL L 343., 2012.12.14., 1. o.).